

 **Ημερ/νία:**15/9/2014

**Ένωση Γονέων Δήμου Παύλου Μελά. Προς**Πολυτεχνείου (πρώην δημαρχείο Ευκαρπίας) 1. Διευθυντές σχολικών μονάδων
ΤΗΛ. 2313 502 159 πρωτοβάθμιας & δευτεροβάθμιας
FAX: 2313 502 159 εκπαίδευσης.
<http://www.egpm.gr> 2. Συλλόγους Γονέων & Κηδεμόνων
EMAIL: info@egpm.gr

 **ΘΕΜΑ:** ΑΝΑΚΟΙΝΩΣΗ  ΓΙΑ  ΤΗ ΝΕΑ ΣΧΟΛΙΚΗ ΧΡΟΝΙΑ

Αγαπητοί γονείς, και εκπαιδευτικοί

# **Το Διοικητικό Συμβούλιο της Ένωσης Συλλόγων Γονέων, εύχεται σ” εσάς και τα παιδιά σας,  «καλή  σχολική χρονιά»,  με υγεία και πρόοδο.**

Εμείς οι γονείς, έχουμε τη προτεραιότητα στο ενδιαφέρον, την αγωνία και την ανησυχία για τη μόρφωση και εκπαίδευση  των παιδιών μας και με οποιοδήποτε τρόπο αποτελεί  ηθικό χρέος είτε μέσα από τα θεσμοθετημένα όργανα, είτε από άλλες δράσεις να επιδιώξουμε το καλύτερο δυνατό για αυτά.  Γνωρίζετε ότι οι Σύλλογοι Γονέων & Κηδεμόνων και κατ” επέκταση το δευτεροβάθμιο  όργανο που είναι η Ένωση Γονέων του Δήμου, αποτελούν τη συλλογική έκφραση της άποψης των Γονέων για θέματα που αφορούν πρωτίστως τη σχολική μας κοινότητα, αλλά και γενικότερα κοινωνικά ζητήματα που απασχολούν γονείς και μαθητές.

Η πολιτεία αναγνωρίζει και σέβεται εμπράκτως με την νομοθεσία τη συμμετοχή των Γονέων μέσω  των  συλλογικών  τους οργάνων, τόσο σε κάθε σχολική Μονάδα, όσο και  στα διοικητικά όργανα  παιδείας στο Δήμο.

Οι σκοποί  της  Ένωσης Γονέων αποβλέπουν αφενός στη διεκδίκηση και επίτευξη παροχής  στους μαθητές – παιδιά μας  σύγχρονων  υλικοτεχνικά  σχολικών κτιρίων  που να πληρούν τους όρους υγιεινής και ασφάλειας και αφετέρου στη συνεργασία με τη τοπική αυτοδιοίκηση, τους εκπαιδευτικούς, τους πολιτιστικούς, αθλητικούς συλλόγους κτλ., προκειμένου να πραγματοποιηθούν δραστηριότητες  που να προάγουν το μορφωτικό  και κοινωνικό επίπεδο μαθητών και γονέων.

Επιθυμούμε  να γίνει αντιληπτό από όλους, ότι τόσο η Ένωση Γονέων όσο και οι  Σύλλογοι Γονέων και Κηδεμόνων των σχολείων ενεργούν με εθελοντική διάθεση  και πέραν από κάθε πολιτική και κομματική σκοπιμότητα επιζητούν να συμβάλλουν στην επίτευξη του κοινού εκπαιδευτικού, παιδαγωγικού και κοινωνικού στόχου  για το καλό των παιδιών μας.

Σας καλούμε να σταθείτε αρωγοί και να στηρίζετε με την ενεργή σας συμμετοχή το Σύλλογο  του σχολείου σας και κατ” επέκταση τις σχεδιαζόμενες ενέργειες και δράσεις της Ένωσης Γονέων.

Σας ευχαριστούμε εκ των προτέρων  για την εμπιστοσύνη σας και ευελπιστούμε στη καλή συνεργασία με όλους.

 ΜΕ ΕΚΤΙΜΗΣΗ

 Το Δ.Σ της Ένωσης Γονέων Παύλου Μελά

*Πρόεδρος: Κοσμίδης Απόστολος Γραμματέας: Μουταφίδου Βασιλική*

*Αντιπρόεδρος: Χατζηπαπάς Νίκος Αντιπρόεδρος: Δημήτρης Γέρμανλης*

*Ταμίας: Σταματιάδης Γιάννης Μέλος: Ανθίτσος Κων/νος*

*Μέλος: Ανδριάνα Στεργίου*